Lojaliteitsbonus Personeel - Solidariteit WêreldSolidariteit Wêreld
Jou lojaliteit aan Solidariteit verdien om beloon te word! Solidariteit skop daarom weer af met ons lojaliteitbonus-verwysingskompetisie en almal kan wen! Om jou lojaliteitbonus te ontvang, moet jy net iemand na Solidariteit verwys. Wanneer daardie persoon by Solidariteit aansluit, ontvang jy 'n Takealot-geskenkbewys ter waarde van R250.
Hierdie bonus beloof om jou Kersfees-inkopies ligter op jou sak te maak en dit is maklik om te wen! Volg net die stappe hieronder en begin solank droom waarop jy hierdie ekstra gelukkie gaan spandeer.
Solidariteit lojaliteitsbonus is gesluit.
Verbeter jou kanse op sukses
Om jou kanse te verbeter om hierdie bonus te ontvang, gesels vooraf met die persoon wat jy verwys. Vertel hom/haar van Solidariteit se voordele en waarom dit belangrik is om deel te word van ons gemeenskap en die Solidariteit NetWerk.
Dit is verder belangrik dat jy slegs die besonderhede verskaf van mense wat jy kan oortuig om aan te sluit. Indien iemand nie aansluit nie, kom jy ongelukkig nie in aanmerking vir 'n lojaliteitbonus nie.
Jy kan meer as een keer deelneem!
Hoe meer verwysings, hoe groter jou kans om 'n lojaliteitbonus te verdien. Deelname is onbeperk, maar duplikaatverwysings kom nie in aanmerking nie.
Algemene vrae en antwoorde
Waarom het ek nog nie my lojaliteitbonus ontvang nie?
Lojaliteitbonusse kan slegs ontvang word indien die persone wat verwys is, by Solidariteit aansluit. Vir elke een verwysing wat aansluit, ontvang jy 'n lojaliteitbonus in die vorm van 'n Takalot-geskenkbewys ter waarde van R250.
Geen duplikaat-inligting word in ag geneem vir die lojaliteitbonus nie. Maak dus seker dat jou verwysing Solidariteit nie alreeds bereik het nie.
Sommige e-pos-rekeninge plaas e-posboodskappe in die gemorsposlêers (“junk mail” en “spam”). Kyk gerus daar of die boodskap oor die lojaliteitbonus daarin beland het.
Indien jy steeds navrae het, kontak ons gerus.
Hoe lank is my lojaliteitbonus geldig?
Die e-pos is geldig vir drie maande, daarna val dit weg hoewel die lojaliteitbonus egter geldig is vir twee jaar vanaf 1 Oktober 2019.
Indien jy nie binne drie maande vanaf die e-pos die kode op Takealot as krediet gelaai het nie, kan jy ons gerus kontak sodat ons die e-pos weer aan jou kan stuur. Ons raai jou egter aan om die kode as krediet te laai of die e-pos uit te druk en op 'n veilige plek te stoor tot jy dit wil gebruik.
Hoe gebruik ek my lojaliteitbonus?
Gaan na die Takealot-webblad.
Teken in met jou bestaande e-posadres en gebruikerswagwoord.
Indien jy nie 'n rekening het nie, moet jy eers registreer om 'n rekening te skep.
Gaan na My Account.
Klik op Enter A Gift Voucher Code.
Vuldie kode in soos ons in hierdie e-pos aan jou verstrek het en klik op Claim Voucher.
Sodra jy die kode suksesvol ingetik het, sal die bedrag van die geskenkbewys as 'n kredietbedrag op jou Takealot-rekening gelaai word. Hierdie kredietbedrag sal outomaties gebruik word wanneer jy die volgende keer op die Takealot-webblad vir goedere betaal.
Wanneer jy egter goedere deur die slimfoontoepassing koop, moet jy die kredietbedrag as jou betalingsmetode kies.
Geskenkbewyse is geldig vir twee jaar vanaf 1 Oktober 2019.
Let asseblief daarop dat ander reëls vir promosiekoepons geld. Kyk na die “Algemene vrae”-afdeling (“FAQ”) op die Takealot-webwerf.
As alternatief kan jy ook die geskenkbewys tydens die betalingsproses gebruik deur jou kode in die aangewese veld in te vul.
Indien jy enige ander vrae het, kyk op Takealot se “Algemene Vrae”-blad. Klik hier
Klik hier vir Takealot se bepalings en voorwaardes vir promosiekodes.
Kan ek my lojaliteitbonus vir kontant verruil?
Die lojaliteitbonus kan nie vir kontant geruil word nie.
Die geskenkbewys kan slegs op Takealot gebruik word.
Moet ek 'n lid van Solidariteit wees om vir 'n lojaliteitbonus te kwalifiseer?
Nee, jy hoef nie 'n lid van Solidariteit te wees om aan hierdie lojaliteitbonuskompetisie deel te neem nie. Indien jy egter belangstel om by Solidariteit aan te sluit, kan jy gerus die registrasievorm op die Solidariteit Wêreld invul.
Hoe lank duur die lojaliteitbonuskompetisie?
Die lojaliteitbonuskompetisie sluit op 30 November 2019.